
Martfű Város Polgármesterétől
E L Ő T E R J E S ZT É S

Martfű Fenntartható Energetikai Akciótervéről

Tisztelt Képviselő- testület!

Martfű Város Önkormányzata Képviselő- testülete 175/2011. (XI. 24.) önkormányzati határozatában döntött a települési Fenntartható Energetikai Akcióterv elkészítéséről.

Az akcióterv munkaanyaga elkészült, s azt tanulmányozás, véleményezés céljára megküldtük.

Javaslom a  Tisztelt Képviselő- testületnek, hogy az akciótervet annak megtárgyalása után, munkaanyagként fogadja el azzal, hogy a lakosság és a vállalkozások tekintetében társadalmi vitára bocsátja, s a társadalmi vita lezárását követően, a javaslatok mérlegelésével, az akciótervbe való beépítésével dönt a végleges akcióterv elfogadásáról.

Határozati javaslat:
Martfű Város Önkormányzat Képviselő-testületének

……../2012.(VI.28.) Ö. határozat

Martfű Fenntartható Energetikai Akciótervére

Martfű Város Önkormányzata Képviselő –testülete megtárgyalta Martfű Fenntartható Energetikai Akciótervének munkaanyagát s arról az alábbiak szerint döntött:

A Képviselő – testület az akciótervet munkaanyagként elfogadja és azt társadalmi vitára bocsátja, melynek szervezésével, lebonyolításával megbízza a polgármestert.

A társadalmi vitát követően értékeli a beérkezett javaslatokat, észrevételeket, azok akciótervbe való beépítését, valamint a végleges terv elfogadásáról határozattal dönt. 

Martfű, 2012. június 20.

                                                                                              Dr. Kiss Edit

Készítette: Baloghné Juhász Erzsébet irodavezető

Látta: Szász Éva aljegyző
